มีเพศสัมพันธ์ครั้งแรก ผู้ชายพยายามจะสอดใส่แต่ไม่สำเร็จ แต่พบเลือดออกจากช่องคลอด มีโอกาสท้องไหมค่ะ
สวัสดีค่ะ การมีเพศสัมพันธ์แบบสอดใส่อวัยวะเพศชายเข้าไปทางช่องคลอด โดยไม่ได้มีการป้องกันด้วยถุงยางอนามัย หรือการใช้ยาคุมกำเนิดแบบใดๆเลยนั้น มีโอกาสตั้งครรภ์ได้ แม้การสอดใส่จะไม่ลึกและไม่นานการมีเลือดออกขณะมีเพศสัมพันธ์และเจ็บอาจเป็นการฉีกขาดของเยื่อบุอวัยวะเพศ ซึ่งก็ยังมีการตั้งครรภ์ได้ตามปกติ ไม่แน่ใจว่าสอดใส่ไม่สำเร็จนั้นได้มีการสอดใส่ไปบ้างหรือไม่ หากมีการสอดใส่อวัยวะเพศเข้าไปแล้ว และมีน้ำหล่อลื่นซึ่งมีน้ำอสุจิปนออกมาได้ก็มีโอกาสตั้งครรภ์ แม้จะไม่มากเท่าการมีเพศสัมพันธ์หลั่งในตามปกติอาจมีข้อบ่งชี้การใช้ยาคุมฉุกเฉินภายใน 72 ชั่วโมง เพื่อลดโอกาสการตั้งครรภ์ ใช้ให้ถูกต้องตามข้างฉลากกำหนด และครั้งต่อไปหากจะมีเพศสัมพันธ์แบบสอดใส่ให้ใส่ถุงยางอนามัยป้องกันเอาไว้ทุกครั้ง